Indië A beklink 1ste vierdagstryd teen SA A | Netwerk24
Indië A beklink 1ste vierdagstryd teen SA A
Indië se naasbestes het Donderdag toe die eerste van twee vierdagwedstryde teen Suid-Afrika A maklik in Thiruvananthapuram beklink, maar nie voordat Lungi Ngidi nog twee paaltjies laat kantel het nie.
Reën op die derde dag het die onvermydelike tot die vierde en laaste dag uitgerek. Die toerspan het Donderdag op 179/9 in sy tweede beurt met ’n voorsprong van slegs 40 lopies voortgekolf en is toe vir 186 uitgehaal.
Indië A het met 49/3 in 9.4 beurte die wedstryd met sewe paaltjies beklink.
Ngidi het met 2/22 in die tweede beurt en met altesaam vyf paaltjies in die wedstryd geëindig.
Die toerspan het al sy eendagwedstryde én die eerste vierdagstryd in Thiruvananthapuram gespeel en skuif nou na Mysore vir die tweede vierdagstryd.
Vernon Pilander en Theunis de Bruyn kan in dié wedstryd losgelaat word om vir die komende toetsreeks teen Indië op te warm. – Sportredaksie
Meer oor: Krieket | Indië | Sa A-Krieketspan | Vierdagwedstryd | Thiruvananthapuram